cyanic-selkie/wikianc huggingface dataset:
Naomi van As
Sportkarriêre
Van As stie bekend om har grutte manûvrearberheid, keppele oan in ferfine technyk en in ûnfoarsisbere faasje. Yn it seizoen 2004-2005 waard se troch de treners fan alle haadklasseklubs keazen ta bêste spylster yn 'e Rabo Haadklasse. Yn 2006 waard se troch de Ynternasjonale Hockey Federaasje (FIH) nominearre foar de titel Worldhockey Young Player of the Year. Yn it seizoen 2006-2007 waard se beneamd ta op ien nei bêste spylster yn 'e Rabo Haadklasse, en yn 2009 waard se troch de FIH útroppen ta bêste spylster fan 'e wrâld, in priis dy't se diele moast mei de Argentynse Luciana Aymar, dy't likefolle stimmen krige. Yn febrewaris 2017 waard Van As troch de FIH jitris útroppen ta bêste spylster fan 'e wrâld foar it jier 2016.
Alfred Jodl
Alfred Jodl krige de deastraf en waard ophongen op 16 oktober 1946. Hy waard 56 jier.
Proto-Yndo-Jeropeesk
Stúdzje
Om't hast alle moderne talen fan Jeropa út it Proto-Yndo-Jeropeesk fuortkomme, is der nei dizze proto-taal folle mear ûndersyk dien as nei oare proto-talen, mei as gefolch dat it Proto-Yndo-Jeropeesk fierwei de bêst begrepen taal fan syn tiidrek is. It ûndersyk dernei foarme it grutste part fan it wurk dat yn 'e njoggentjinde iuw op taalkundich mêd ferrjochte waard, en de measte techniken oangeande taalkundige rekonstruksje en histoaryske taalkunde binne dêrby ûntwikkele. Tsjin 1900 wie de rekonstruksje fan it Proto-Yndo-Jeropeesk fierhinne foltôge, al binne der yn 'e tweintichste iuw noch guon ferbetterings en ferfinings trochfierd, wêrfan't de measten te krijen hiene mei de ûntdekking fan (oerlevere teksten yn) 'e Anatoalyske talen en Tochaarske talen, en de ynpassing fan dy beide taalgroepen yn 'e Yndo-Jeropeeske taalfamylje.
Pinning (munt)
In pinning, peinje of penje (ek:dinarius) is in sulveren munt dy't sûnt de Karolingyske tiid yn hiel Europa slein waard. It hie yn it earstoan in gewicht fan 2 gram, letter krige it yn ferskate dielen fan Europa in lytser gewicht.
List fan planetoïden 39001-40000
Dit is in list fan planetoïden 39001-40000.
Finkebuorren (Sint-Nyk)
Finkebuorren is in buorskip yn de gemeente De Fryske Marren. Finkebuorren leit westlik fan Sint-Nyk en besuden Jiskenhuzen en benoarden de N927. Finkebuorren falt offisjeel ûnder Sint Nyk. De husen steane oan de dyk 'Finkebuorren' dy't fan buorskip De Noed nei it doarp Legemar rint.
Farsk
Fuortsetting as Fers2
Om't ein 2014 it fúzjedoel fan Ensafh net helle wie en dêrneist alle Fryske yntellektuele en krityske literêre poadia weifallen wiene, is it Fryske literêre online tydskrift Fers2 oprjochte, mei in ferlykber profyl as Farsk, mar folslein ûnôfhinklik en 'no budget'.
Gilperik II (fan de Boergonden)
De bruorrekriich
Gilperik mei syn frou wurde yn 493 slachtoffer fan de kriich om de allinne hearskippij en fermoarde. Harren dochters kinne lykwols flechtsje. Ien dochter giet yn in kleaster en de oare, Klotilde, giet nei it hof fan har omke Godegisel yn Genêve. Troch dizze sil sy úthoulike wurde oan Klovis, kening fan de Franken.
Slûs Makkum
thumb|left|Slûs Makkum Slûs Makkum is in skutslûs yn Makkum, dy't de skipfeart ferwurket fan en nei de Iselmar.
Egbert-Jan Weeber
Aktearkarriêre
Foar de histoaryske film Michiel de Ruyter, út 2015, oer de histoaryske seeheld Michiel de Ruyter, wurke Weeber foar it earst gear mei regisseur Roel Reiné. Hy fertolke yn dy spektakelfilm de rol fan Willem III fan Oranje-Nassau, de kening-steedhâlder. Yn 2016 spile er yn 'e mei de MovieZone NFF Award bekroande film If the Sun Explodes. Yn 2018 wurke er op 'e nij gear mei Roel Reiné, doe't er yn dy syn twadde Nederlânske spektakelfilm, Redbad (oer de achtste-iuwske kening fan 'e Friezen mei deselde namme), de rol fan 'e kristlike sindeling en biskop Bonifatius op him naam.
Gravity (film)
Plot
Stone giet it ISS binnen en besiket om 'e nocht mei Kowalski of de Ierde te kommunisearjen, wêrnei't se konkludearret dat sysels no de iennichste oerlibjende astronaut yn 'e romte is. As der oan board fan it romtestasjon brân útbrekt, bejout se har fluch-fluch nei de Sojûz, mar as se fuort sil, heakje de koarden fan 'e parasjute efter in útstykjend diel fan it stasjon. Se wurdt twongen in romtekuier út te fieren om 'e koarden troch te snijen. Dat slagget har krekt foar't de wolk romte-ôffal wer foarby fljocht en dêrby it ISS ferneatiget. Stone wit mei de Sojûz oan it romte-ôffal te ûntkommen, en rjochtet it fear op 'e Tiangong, mar ûntdekt ta har frustraasje al rillegau dat de Sojûz net oer branje beskikt, sadat se nearne hinne giet.
Bad Santa 2
Plot
Underwilens fertelt Diane op 'e weromreis fan in AA-gearkomste oan Willie dat se foarhinne net inkeld in alkoholiste, mar ek in seksferslaafde wie. Willie is fuortendaliks ien en al ear. As Diane opbychtet dat har houlik mei Regent op 't heden inkeld noch foar de skyn is dat se al yn gjin tsien jier de leafde bedreaun hawwe, sjocht Willie syn kâns skoan. It einiget dermei dat hy en Diane yn in smoarch efterôfsteechje steand tsjin in ôffalcontainer oan seks mei-inoar hawwe. Neitiid freget Diane him om te dwaan as is dat nea bard.
Untfangst
Op 'e webside Rotten Tomatoes, dy't resinsjes sammelet, hat Bad Santa 2 in leech goedkarringspersintaazje fan 21%, basearre op 134 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Mei't [de film] foltroppe sit mei deselde skatologyske en frou-ûnfreonlike humor as syn foargonger, mar net mear as in bedrôvjend bytsje fan syn piid of echte grappichheid hat, is Bad Santa 2 in skuttingtaal útslaand skaad fan 'e kryst út it ferline." Op Metacritic, de wichtichste konkurrint fan Rotten Tomatoes, behellet Bad Santa 2 in goedkarringspersintaazje fan 38%, basearre op 36 resinsjes.
Robert De Niro
Lettere jierren
Yn 2010 makke De Niro bekend dat er in rol hawwe soe yn 'e ferfilming fan 'e BBC-misdiesearje Edge of Darkness. Lykwols, fuort nei't de opnamen fan dy film begûn wiene, ferliet De Niro it projekt omreden fan "kreätive ûnienichheid". Hy waard neitiid ferfongen troch Ray Winstone. Wol wie De Niro yn 2010 noch te sjen as senator John McLaughlin yn 'e aksjefilm Machete, en teffens fertolke er dat jiers in haadrol yn 'e skrillerfilm Stone. Yn 2011 spile er yn 'e aksjefilms Killer Elite en Limitless, de romantyske komeedzje New Year's Eve en de Italjaanske film Manuale d'Amore 3, dy't ek bekend is ûnder de Ingelske titel The Ages of Love. Fierders waard oan De Niro yn 2011 ek de Cecil B. DeMille Award takend, de oeuvrepriis fan 'e Golden Globes, en tsjinne er dat jiers as foarsitter fan 'e sjuery op it Ynternasjonaal Filmfestival fan Cannes.
Polityk aktivisme
Fierders hat De Niro Trump omskreaun as in rasist en tajûn dat hysels "nayf" wie oer de twa ferkiezingsoerwinnings fan Obama en wat dy foar de Feriene Steaten te betsjutten hiene. "Ik miende dat we mei wat nijs begûn wiene. Ik besefte net hoe tsjin him oft beskate lju wiene – tsjin him op basis fan syn ras, misledige dat er dêr [yn it Wite Hûs] wie." Yn 'e kampanje foar de Demokratyske foarferkiezing yn 'e oanrin nei de presidintsferkiezings fan 2020 stipe De Niro de iepentlik homoseksuële kandidaat Pete Buttigieg.
WSSFS
Sûnt de oprjochting fan it WSSFS yn 1930 troch Jan Bieuwes van der Meulen (de feriening is oprjochte op 23 jannewaris, alle jierren omtrint dizze datum wurdt de Dies Natalis betocht) is de feriening oansletten by de Federaasje fan Fryske Studinteferienings (de FFS). Alle jierren reiziget in grutte delegaasje fan de feriening ôf nei de âlde Akadeemjestêd Frjentsjer foar it ferneamde Krystkongres.
Rocksteady
De term Rocksteady is ûntliend oan in album fan Alton Ellis mei deselfde namme.
Hollum
Hollum leit oan it Borndjip en is it grutste fan de fjouwer doarpen op It Amelân. Yn it doarp binne in soad smelle strjitsjes en kommandeurshuzen. De takkele rânen fan de gevels jouwe de rang fan de seefarder oan dy't yn it hûs wenne. Hoe mear takkels op de gevelrânen, hoe heger de rang.
Klaas Koopmans
Nei de legere skoalle waard hy ferver by syn heit. Yn 1942 folge hy tekenlessen fan Klaas Kloek út Twizel en Herman Dijkstra (1904-1976) fan Grins. Nei de oarloch troude er mei Hinke Maria Bosma. Hy skildere benammen lânskippen en minsken om him hinne. Teffens waard er ferneamd fan syn tekeningen dy't er makke fan pasjinten yn de psychiatryske sikehuzen fan Frjentsjer en Feanhuzen dêr't er sels opnaam wie. Klaas Koopmans siet nei de oarloch by de Fryske skildersgroep ”Yn'e Line”.
Yn 2009 waard de film De kracht van kwetsbaarheid fan Auke de Witte út Frjentsjer ûnderskieden mei de publykspriis by de NOVA-Noardwedstryd. De dokumintêre giet oer it libben fan Klaas Koopmans.
Njonoksa
Skiednis
It pomoarske doarp waard yn 1397 foar it earst yn in dokumint fan de Moskouse grutfoarst Vassili Dmitrievitsj neamd.
Eemnes
right|250px|Topografyske gemeentekaart fan de gemeente Eemnes thumb|right|250px|Wakkerendyk, lofts de âlde bebouwing, rjochts nije pleatsen yn de Eemnesserpolder thumb|right|250px|Roomske tsjerke oan de Wakkerendyk thumb|right|250px|Tsjerkebuert by de âlde Nikolaastsjerke thumb|right|250px|Herfoarme tsjerke thumb|right|250px|Kafee Eemland oan de Laarderwei Eemnes is in plak en gemeente yn de provinsje Utert. De gemeente hat 9.460 ynwenners (2022) en in oerflak fan 33,67 km² (wêrfan 2,54 km² wetter). Binnen de gemeentegrinzen lizze gjin oare kearnen.
Eemnes bestie fanâlds út twa parten: Eemnes-Binnen, dat út in tal pleatsen oan de Wakkerendijk bestiet, en it justjes noardliker lizzende Eemnes-Buiten, de eigentlike doarpskearn, dêr't inkelde grutte nijbouwiken boud waarden.
Lânfoarm
In lânfoarm is in foarm fan it ierdoerflak dy't dúdlik te sjen is. It is in geomorfologyske ienheid dy't him ûnderskiedt fan oare lânfoarmen troch syn uterlike skaaimerken en syn plak yn it lânskip.
Lânfoarmen wurde yn de geomorfology beskreaun op grûn fan harren ûntsteanswize. Dêrby binne de folgjende faktoren fan belang: it memmestientme, de geomorfologyske prosessen dy't de foarm makke hawwe, mei de prosessen dy't no aktyf binne en de faze fan de ûntjouwing.
Park Güell
Gaudi naam dizze opdracht mei beide hannen oan, omdat it him yn steat stelde syn ideeën oer in op de natoer ynspirearre boukeunst foarm te jaan. Dat liede û.o. ta út stiennen waaksende pergola's, harmonieusk yn it lânskip yntegrearre treppen en paden en oeral weagjende, mei in soad kleuren, mozaykfersieringen, dêr't Gaudí de rûnom oanwêzigens fan God mei ta útdrukking bringe woe. Markante ûnderdielen fan it park binne de yngong mei de portierslôzje en portierswente, it stek, de pyldersgalerij, de dûbele trep mei Salamander (ek wol as Draak betitele) en de grutte, weagjende sitbank. Sawol sitbank as Salamander besteane út in letterlik ûntelber tal mozaykstikjes.
Ynearsten wie it Park Güell as wenwyk bedoeld. Dat waard lykwols gjin sukses: der waarden mar twa huzen ferkocht en boud.
De Klaver
Yn 2006 waard de mole troch it Wetterskip Fryslân oanwiisd as reservegemaal by wetteroerlêst.
Mark David Chapman
Chapman wie dêrfoar drugsbrûker, waard letter in werberne kristen en hat opnomd west yn in psychiatryske ynrjochting. De novelle The Catcher in the Rye fan J.D. Salinger hie grutte ynfloed op it libben fan Chapman. Hy identifisearre him mei de haadpersoan Holden Caulfield.
Willy Pétillon
Bibliografy
Fierders bewurke en sette hja oer fan oaren:
UEFA Euro 1996
Groepen
De teams mei tsjokke letters giene fierder nei de knock-outfaze fan 'e lêste 8.
Ivohûs
Dêrnei waard it hûs foar meardere doelen brûkt.
Waaksens (Noardeast-Fryslân)
Skiednis
Oant de weryndieling by de gemeente Noardeast-Fryslân lei Waaksens yn de gemeente Dongeradiel. Foardat de gemeente Dongeradiel troch gearfoeging fan Dokkum, East- en Westdongeradiel ûntstie wie Waaksens it lytste doarpke fan Westdongeradiel.
Sjucksmastate
Oan de Tjessenswei stiet de poarte fan de eardere Sjucksmastate. Op it plak fan Sjucksmastate stiet no in pleats, dy't al desennia ferlyn gjin agraryske funksje hat. Noch te sjen is de âlde gibbeflecht of dowematte.
Mienskip
thumb|260px|18e iuwske pleats mei grêft (Tjessenswei) It doarp is mar lyts en docht in soad mei Brantgum en Foudgum lykas de Feriening Doarpsbelang Foudgum-Brantgum-Waaksens.
Assur
thumb|Meast wichtige stêden fan Assyrje Assur is de âldste en grutste fan de stêden fan it Assyryske Ryk (yn it Irak fan no).
Afke Hijlkema
Oant en mei 2010 wie Afke mei alve keninginneprizen de meast suksesfolle PC-keatster ea. Sy is ek oanfierster fan it PC-punteklassemint mei 35 punten. Har maat Géjanna Buma moat it mei fiif punten minder dwaan.
Keardaam
Keardamen kinne fêst of regelber wêze. In fêste keardaam jout altyd itselde peil. By in regelbere is der in ynrjochting (bgl. in klep) dy't derfoar soarget dat der yn ferskillende perioades in oar peil ynsteld wurde kin. Sa is it peil by 't winter faak leger as yn de by 't simmer. Trochgeans wurde de keardamen omheech helle neidat der siedde is en wer dellitten flak foardat de rispinge ynhelle wurdt. Sa kinne it lân en de ikkers by it siedzjen en ûngetiidzjen mei swiere lânboumasines dien wurde en hoecht der yn it groeiseizoen net sa gau bereind te wurden.
Keardamen yn beken en wetterrinnen wurde faak makke om wetter langer fêst te hâlden en sa te foarkommen dat dy gebieten ferdrûgje. Sa wurdt ek foarkommen dat leger lizzende gebieten gau oerstreame.
Fersoargingsplak Laerd
Fersoargingsplak Laerd is in fersoargingsplak oan de A7 Saandam-Bad Nieuweschans tusken ôfrit 18 en 19 krekt beëasten Boalsert yn de gemeente Súdwest-Fryslân. Op it fersoargingsplak stiet in Shell tankstasjon.
Neakenblêd
In neakenblêd of in bleatblêd is in tydskrift dat him konsintrearret op of benammen bekend is om it publisearjen fan bleatfoto's fan neakenmodellen. Neakenblêden ferskine yn 'e regel ien kear yn 'e moanne. Bekende foarbylden fan neakenblêden binne de Playboy en de Penthouse.
Cul de Paris
Skiednis
Yn 'e njoggentjinde iuw waard de efterkant fan 'e jûpe fannijs aksintuëarre yn twa ûnderskate perioaden, fan 1872 oant 1876 en fan 1882 oant 1886. Yn it kekene Fiktoriaanske Tiidrek waard it wurd cul ("kont") fulgêr fûn en dêrom net brûkt. Ynstee waard doe it wurd tournure ynfierd. Yn 'e moadeskiednis sprekt men sadwaande fan 'e earste tournure en de twadde tournure. De njoggentjinde-iuwske cul de Paris wie ien fan 'e withoefolle ynnovaasjes fan Charles Frederick Worth, dy't wol "de earste couturier" neamd wurdt. Ynstee fan 'e kjessentjes fan hynstehier, dy't earder brûkt wiene, brocht hy in foarm fan flechtwurk ûnder de jûpe oan om 'e stuten op te heegjen en fierder efterút stekke te litten. Diskear holp de cul de Paris ek om 'e dochs al mei in kesjet ynsnuorre mul noch smeller lykje te litten.
Wettertoer
Skiednis
Ek breder-aktive arsjitekten as Roelof Kuipers en Jos Wielders hawwe wettertuorren ûntwurpen.
Pier Feddema
Hy krige les fan Herman Dijkstra (1904-1976), mar wie fierders autodidaktysk ekspresjonist. Mei Klaas Koopmans, Jan van der Bij, Sjoerd Huizinga en Jaap Rusticus foarmen hja sûnt 1949 de skildersgroep ‘Yn'e Line’, in groep dy’t harren mei hert en siel talei op ekspresjonistysk tekenjen en skilderjen. Nijsgjirrich binne de skilderijen fan It Amelân, de merktekeningen lykas hynstemerken, kafees, it dwaan en litten fan minsken. Foaral ek de hâlding fan de minsken en de efterlizzende geast wie foar Feddema tige wichtich.
Astronoom
thumb|De astronoom, [[Johannes Vermeer (1668)]] In astronoom, as stjerrekundige, is in wittenskipper dy't him dwaande hâldt mei astronomy. Sy observearje astronomyske objekten lykas stjerren, planeten, moannen, kometen en stjerrestelsels - sawol troch it analisearjen fan waarnimmings as troch de teoretyske stjerrekunde. Foarbylden fan ûnderwerpen of fakgebieten dy't astronomen bestudearje binne de planetêre wittenskip, de astronomy fan 'e sinne, de oarsprong en ûntjouwing fan stjerren of de foarming fan stjerrestelsels. Besibbe, mar wol in aparte wittenskip, is de fysyske kosmology, dy't it hielal as gehiel bestudearret.
J.J. Cale
Wurkpaad
Syn muzyk waard dat wol. Njonken de nûmers dy't Clapton wrâldbekend makke, droegen ek Lynyrd Skynerd (Call Me the Breeze), Santana (The Sensitive Kind) en Deep Purple (Magnolia) by oan syn faam as komponist.
Spegelôfstelplak
thumb|Ynstruksjes brûken spegelôfstelplak Flaanderen In spegelôfstelplak is in helpmiddel bedoeld om frachtweinsjauffeurs de gelegenheid te jaan mei help fan linen op de befluorring harren spegels optimaal ôf te stellen.
Simon Wiesenthal
thumb|right|Simon Wiesenthal, 1982
Ferdinand Magellaan
Untdekkingsreizen
Mar ien fan de fiif skippen dy't op 20 septimber 1519 útfearn wiene makken úteinlik de reis om de wrâld ôf. It skip De Victoria kaam op 6 septimber 1522 ûnder lieding fan Juan Sebastián Elcano yn it Spaanske Sevilla oan.
Géjanna Buma
Oare prizen
Se wie yn 2006 twa kear Nederlânsk kampioen en wûn 9 kear de Froulju's PC. Sa wûn se de Klaas Kingma Sportpriis 2007. Dy priis wurdt om it jier útrikt oan in persoan of feriening út Boalsert dy't him ûnderskieden hat. Yn dat jier waard se ek winner fan it Jierklassemint en is yn 2008 oanfierster fan it Ivich keatsklassemint foar Froulju: 683 punten, 164 earste prizen, 62 twadde prizen, 9 kear de Froulju's-PC winst en twa kear it Frouljusbûn foar Boalsert. Yn har lêste keatsjier 2008 wûn se noch 16 krânsen en mei 59 punten twa punten mear as yn har topjier 2006.
Boumantsje
It Boumantsje (Motacilla alba) is in 18 sm grutte fûgel út de famylje fan de wipsturt- en piperfûgels.
Fersprieding
De boumantsjes binne in protte yn it iepen fjild te finen, meast yn de buert fan wetter. Ek komme se wol tichtby de minsken yn doarpen, op buorkerijen ensfh. It boumantsje komt foar yn hiel Europa. Yn it noarden, easten en sintraal Jeropa is it in trekfûgel mar yn it westen en suden komt er it hiele jier foar.
Bernard Smilde
Bernard Smilde (It Hearrenfean, 23 jannewaris 1922 - Ljouwert, 30 augustus 2014) wie in frisiast, teolooch en predikant yn de grifformearde tsjerken, musikolooch/komponist en tekstdichter.
Fjoertoer fan Harns
thumb|Harnzer fjoertoer
Tienhoven (Stichtske Fecht)
thumb|right| [[De Trouwe Waghter ]] thumb|right| Oergroeid fort
Stedspark (Frjentsjer)
Skiednis
It park waard op freed 17 juny 2016 fannijs iepene waard troch wethâlder Joop Bekkema fan 'e doetiidske gemeente Frjentsjerteradiel. Dyselde ûntbleate dêrby ek it stânbyld Renate, dat makke wie fan it hout fan in âlde kastanjebeam út it park, dy't op 28 oktober 2013 by in stoarm omwaaid wie. It byld krige nei de renovaasje fan it park in plakje deunby de yngong, dêr't earder de kastanjebeam stien hie.
List fan Waachgebouwen yn Fryslân
Skiednis
Almeast lei de waach oan in farwetter of haven om de bûter en tsiis oan te fieren.
Geosintrisme
It geosintrisme fan Nietzsche
Ien fan de grutste moderne filosofen, Friedrich Nietzsche (1844-1900), sprúts him fûl út foar it geosintrisme. Yn paragraaf 12 fan syn boek ''Foarby goed en kwea skriuwt hy:
Lillehammer (plak)
Skiednis
It stedsje Lillehammer waard op 1 jannewaris 1838 ynrjochte as gemeenteplak op kapittel (Formannskapsdistrikt) fan it omlizzende gebiet. It plakje Fåberg kaam dêr op 1 jannewaris 1964 by.
Geosintrisme
It geosintrisme fan Nietzsche
Tsjintwurdich is der algemiene konsensus oer it geosintristyske model: it is net wier.
Lillehammer (plak)
Skiednis
Lillehammer kaam yn 1973 yn it nijs doe't Ahmed Boushiki, in ûnskuldige Marokaanske ober, fermoarde waard troch de Mossad. Dy waard by ûngelok oansjoen foar Ali Hassan Salameh. Salameh waard fertocht fan belutsenens by de moardpartij fan München by de Olympyske Spullen fan 1972 dêre.
Feanhuzen (Noardenfjild)
Omkriten
Tusken Feanhuzen en De Fochtel leit it natuergebiet it Fochtelerfean, ûnderdiel fan it Nasjonaal Park Drintsk-Fryske Wâld. It gebiet is yn de jierren '90 fan de foarige iuw twa kear hielendal troch brân ferwoaste, mar hat himsels wer opholpen.
We're the Millers
Plot
Underweis werom nei Denver trapet David it gaspedaal djip yn, net inkeld om't er de drugs sa gau mooglik ôfleverje wol, mar ek om't er fan syn 'gesin' ôf wol, dat him danich op 'e senuwen wurket. As se berchop geane, springt troch de oerbelêstging fan 'e camper mei twa ton drugs in radiatorslang en komme se mei autopech by de kant fan 'e wei lâns te stean. De Fitzgeralds komme harren efterop en biede oan om harren mei te slepen nei in garaazje, in oanbod dat de Millers grif oannimme. By oankomst is it lykwols nei slutingstiid, dat se moatte oant de folgjende deis wachtsje foar't se holpen wurde kinne. Se beslute mei de Fitzgeralds nei in camping te gean, dêr't se de nacht trochbringe sille yn in tinte.
Neitiid falle Kenny en Melissa inoar yn 'e earms en winkselje in ynmoedige tongtút út. Wylst se dêrnei steane te sjen, komt David Rose oer it mad troch har te tútsjen. Don Fitzgerald arrestearret Chacón en seit dat er itselde mei de Millers dwaan sil, mar dat er him earst eefkes omdraaie moat om syn frou en dochter oan te krûpen. Rose, Casey en Kenny brûke dy net sa subtile hint om stil wei te wurden, mar David betinkt him.
Prizen
Will Poulter wûn mei syn rol fan Kenny yn We're the Millers in BAFTA foar bêste riizjende stjer. Hy wûn ek de MTV Movie Award foar bêste trochbraakoptreden en waard nominearre foar de Empire Award foar bêste manlike nijynkommeling. Emma Roberts wûn de Teen Choice Award foar favorite aktrise yn in komeedzjefilm. Poulter, Roberts en Jennifer Aniston wûnen de MTV Movie Award foar bêste tút. We're the Millers waard fierders nominearre foar fjouwer People's Choice Awards, fjouwer oare MTV Movie Awards en twa oare Teen Choice Awards.
Ingwier
De buorskip bestiet út trije pleatsen en ien hûs dat eartiids in arbeiderswente wie. De buorskip telt likernôch 8 ynwenners. Foar 1902 stie der in tsjerkje yn Ingwier. It âld tsjerkhôfke, mei ien grêfstien, is der noch hieltyd en wurdt troch beammen omjûn. De âlde terp is ek noch yn it lânskip werom te kennen. Ien fan de pleatsen stiet op in twadde terp. Ingwier lei eartiids oan de Silaardermar.
Skiednis
Ingwier wie foar 400 jier tsjerklik ferbûn mei it buordoarp Wûns. It doarp wie mei in tsjerkepaad, mei in tille oer de Molkfeart mei Wûns ferbûn.
Yn 1949 ferlear Ingwier syn status as doarp en besleat it gemeentebestjoer fan Wûnseradiel om de buorskip by de himrik fan Makkum te foegjen. De Ingwierderleane nei Makkum ta waard dêrtroch ferbrede en dêrtroch fertuteaze it tsjerkepaad nei Wûns stadichoan, allyk de ferbining oer de Inwierstertille nei de Wearsterwei. By de ruilferkaveling fan Wûnseradiel-Súd yn de 1990-er jierren wiene der plannen en help it âlde tsjerkepaad wer op. Oant no ta is dat noch hieltyd net útfierd.
Jutlân
Namme
De namme Jutlân komt fan de Juten, in Germaanske stam. Sy teagen yn de tiid fan it Grutte Folkeferfarren mei de Angelen, Friezen en Saksen nei Grut-Brittanje.
Grins
Jutlân wurdt begrinzge troch de Noardsee yn it westen en de Eastsee yn it easten.
Amerikaanske presidintsferkiezings (2012)
Tagelyk mei de presidintsferkiezings waarden der ek ferkiezings holden foar it Amerikaansk Kongres, yn alve steaten waard in gûverneur keazen, en yn ferskate oare steaten waard it parlemint fannijs keazen.
Feroaringen yn it kieskolleezje
Yn 2008 wûn Barack Obama de presidintsferkiezings mei 365 fan de 538 kiesmannen. Neffens de nije ferdieling soe hy dêrtroch by de ferkiezings fan 2012 seis stimmen ferlieze en 359 fan de 538 kiesmannen krije.
Dirk-Jan van der Woud
Prizen
Op de Rengersdei nei hat Van der Woud alle klassikers wûn. It hichtepunt yn syn keatskarriêre wie de ferassende winst op de PC, de 10e foar Van der Woud, yn 2000, mei as maten Klaas Berkepas en Klaas Anne Terpstra. Yn de finale waard nei in 5-1 foarstân, mei 5-4 (6-6) wûn fan it sterker achte partoer fan Pieter van Tuinen, Chris Wassenaar en André Kuipers.
Sondeler Leien
It is in boezemwetter mei in koarte ferbliuwstiid trochdat der in soad trochstreaming is nei in grut efterlân. De ferbliuwtiid is gemiddeld sa. 22 dagen. By in tige grutte oanfier fan wetter mei in soad slyk kin it marke wierskynlik net helder wurde troch de fiskstân út te tinjen.
Ghostbusters (film út 1984)
Opnamen
De opnamen foar Ghostbusters setten op 28 oktober 1983 útein en duorren oant ein jannewaris 1984. Hoewol't de film folslein yn New York spilet, waarden de measte sênes filme yn Los Angeles, sawol op lokaasje as yn 'e soundstages fan 'e The Burbank Studios. Yn New York waarden inkeld beskate bûtendoarsênes opnommen dêr't bekende eftergrûnen foar nedich wiene. It appartemintekompleks dêr't Dana wennet, is bgl. 55 Central Park West en de brânwachtkazerne dy't de Ghostbusters ta haadkertier tsjinnet, is Firehouse, Hook & Ladder Company 8. (De binnendoarsênes yn 'e kazerne waarden lykwols filme yn Fire House No. 23 yn it sintrum fan Los Angeles.) Oare filmlokaasjes yn New York wiene: it Stedhûs fan New York, de Iepenbiere Bibleteek fan New York, it Lincoln Sintrum foar de Poadiumkeunsten, de rotonde Columbus Circle en de Tavern on the Green yn Central Park. De binnendoarsênes yn 'e bibleteek waarden dan wer opnommen yn 'e Sintrale Bibleteek fan Los Angeles, wylst it Millennium Biltmore Hotel, ek yn Los Angeles, trochgie foar it Sedgewick Hotel út 'e film.
Opbringst
Ghostbusters brocht yn 'e bioskopen yn 'e Feriene Steaten en Kanada $242,2 miljoen op. Detaillearre opbringstsifers foar oare lannen en territoaria binne net beskikber, mar der wurdt rûst dat Ghostbusters dêr yn 'e bioskopen likernôch $53 miljoen yn 't laadsje brocht. Wrâldwiid kaam de opbringst dêrmei út op $295,2 miljoen. Ofset tsjin it budget fan $25 oant 30 miljoen betsjut dat in winst fan teminsten $265,2 miljoen, hoewol't dêr de marketingkosten noch wol ôf moatte. Dêrmei wie Ghostbusters de op ien nei meast opbringende film fan 1984, nei Beverly Hills Cop en foàr Indiana Jones and the Temple of Doom, Gremlins, The Karate Kid en Police Academy. De titelsong fan 'e film, dy't ek Ghostbusters hiet, songen troch Ray Parker jr., wie ek tige súksesfol en waard in nûmer 1-hit.
East-Flylân
De jachthaven fan Flylân leit in eintsje bûten it doarp, tichtby it strân. De haven bestiet út in wurkhaven en in jachthaven. Dizze bestietit driuwende steigers fan 250 lisplakken mei stroom- en wetterpunten.
Mienskip
Op it Vuurboetsplein stiet basisskoalle De Seestjer. Oan de Lutineleane stiet in skoalle foar vmbo: De Krijtenburg. Troch ôfspraken kinne bern ek twa jier nei de Krijtenburg gean en dan oansluting krije op vwo op de wâl. It doarp hat yn de Flidunen in sportkompleks fan sporthal mei swimbad. Dêrnjonken lizze de tennisbanen fan TCV. Meidwaan oan sportkompetysjes wurdt wol dien mar is foar de eilânbewenners lestich. De VSV organisearret dêrom winterdeis ûnderlinge wedstriden foar de eilanners. Dit giet om follybal en fuotbalwedstriden. De roeivereniging Flylân organisearret jierliks in roeisloepenrees tusken Skylge en Flylân. Stifting Loopwad organisearret tegearre mei kemping Stortemelk alle jierren in heale maraton.
Pecos Bill
Namme
De namme Pecos Bill ferwiist nei de rivier de Pecos, dy't troch súdeastlik Nij-Meksiko en westlik Teksas streamt. Yn Teksas foarme de Pecos yn 'e twadde helte fan 'e njoggentjinde iuw lange tiid de grins tusken it troch de blanken kolonisearre "beskaafde" gebiet oan 'e eastkant en de desolate en wetteleaze woastenij fan it Wylde Westen oan 'e westkant. De namme fan Pecos Bill liket sadwaande bedoeld om 'e sfear fan dat lêste gebiet op te roppen, dat ek wol de Trans-Pecos neamd wurdt. "Pecos Bill" wie ek de bynamme fan 'e Amerikaanske generaal William Rufus Shafter, dy't yn 'e Amerikaanske Boargeroarloch en de Amerikaanske Yndiaanske oarloggen focht en yn Teksas in skoft lang as nasjonale held beskôge waard. Der ferskynde sels wat poëzij wêryn't syn taaiheid besongen waard. Dat wie foar't de mytyske Pecos Bill skepen waard, mar mooglik griep de geastlike heit fan it personaazje, Tex O'Reilly, by de kreaasje fan 'e cowboy werom op in bekend foarbyld.
Elvis Presley
It begjin
Yn de simmer fan 1953 begûn de sjongkarriêre fan Elvis. Hy stapte binnen by de SUN Memphis Recording Servis. Dit bedriuw wie fan Sam Phillips. Hy naam twa ferskes op My happiness en That’s when your heartaches begin. Marion Keisker wie oanwêzich en seach wol wat yn Elvis. Sy sette in part fan de ferskes op bân en skreau syn tillefoannûmer op en syn adres. Yn septimber 1953 feroare Elvis fan baan. Hy wurke in skoftke by Precision Tool, mar stapte al rillegau oer nei Crown Elecric. Yn jannewaris stapte Elvis wer binnen by de Memphis Recording Studio Service. Hy naam Casual love affair en I'll never stand in your way op. Hy hie doe ek syn earste moeting mei Sam Phillips. Yn de simmer fan 1954 naam Sam kontakt op mei Elvis. Se beaen him in kontrakt oan. Elvis waard yn kontakt brocht mei Scotty Moore en Bill Black. Op 5 juny doeken dy trije de studio yn.
Oranjekoeke
In oranjekoeke is in plaat fan koeke, mei oer de boppekant rôze glazuer. Dit wurdt almeast fersiere mei krêm, mei dêrop fruchtsjes en hjir en dêr in sûkelaadsje. De koeke wurdt ôfmakke mei karamellearre sinesappelrasp dêroerhinne.
Eem
De Eem wurdt fieden troch it Falleikanaal en in oantal Feluwske beken, wêrfan de Hilligenbergerbeek, de Barneveldske Beek en de Lunterske Beek de wichtichsten binne. Dizze komme by Amersfoart byinoar. De rivier rint dêrnei eastlik fan Soest, Baarn en Eemnes, troch de Eemfallei nei de Eemmar (earder nei de Sudersee). De Eem is ferantwurdlik foar it grutste part fan de ôfwettering fan de Gelderske Fallei. De Eempolders binne lânskiplik fan grutte wearde. De plakken Eemnes, Eemdijk en Eembrugge ûntliene harren namme oan de rivier de Eem.
Aldsaksysk
Besibskip
Hoewol't it Aldsaksysk fan âlds yndield wurdt as ien fan 'e oertalen fan 'e Nederfrankysk-Nedersaksyske taalkloft fan 'e Súdwestgermaanske talen (mei it Aldfrankysk), wie it ek nau besibbe oan it Aldingelsk en it Aldfrysk. Sa dielde it yn guon ingveonismen, de taalkundige fernijings dy't de Noardwestgermaanske talen (Ingelsk, Frysk, ensfh.) ûnderskiede fan 'e Súdwestgermaanske talen (Nederlânsk, Dútsk, ensfh.). Guon taalkundigen klassifisearje it Aldsaksysk dêrom net in Súdwestgermaanske taal, mar as in ûnderdiel fan 'e Noardwestgermaanske taalgroep. Lykwols, ek it Nederlânsk, dat nimmen as in Noardwestgermaanske taal beskôget, dielt yn guon ingveonismen. It Aldsaksysk naam dus eins wat in tuskenposysje yn tusken de Noardwest- en de Súdwestgermaanske groepen, en de yndieling bliuwt problematysk. Sels de foarstanners fan 'e yndieling fan it Aldsaksysk by de Noardwestgermaanske (of Ingveoanske) talen jouwe ta dat it yn elts gefal gjin suver Ingveoanske taal wie.
Ekonomy
Mêden
Binnen it begryp ekonomyske wittenskip binne der ûnderskate mêden.
Risen (film út 2016)
Untfangst
Fan 'e filmkritisy krige Risen mingde resinsjes. Sa joech Richard Roeper fan 'e Chicago Sun-Times de film 2 fan 4 stjerren. Hy hie lof foar it feit dat it âlde ferhaal noris út in oar perspektyf wei ferteld waard, mar bekritisearre it neffens him "stoïsynske" aktearjen fan Joseph Fiennes. De kristlike parse ûntfong Risen oer it algemien positiver. Sa parte Michael Foust fan The Christian Examiner de film 41/2 fan 5 stjerren ta. Hy wurdearre it dat de film it ferhaal út 'e kanonike evangeeljes folge en fûn de film "ûntychlik goed útfierd".
Hermerik
Skiednis
Hermerik hat him nea folle oanloeken fan it Romeinsk bewâld en sa gau er de kâns krige stifte hy syn eigen ûnôfhinklike keninkryk yn Galysje. Fan dêrút makket hy it de Romeinen goed lêstich troch oanhâldend it omlizzende gebiet te brânskatten en te plonderjen.
Freark Dam
Teffens hat er konservator fan it Frysk Letterkundich Museum en Dokumintaasjesintrum west fan 1969 oant 1986. Hy wie belutsen by it útjaan fan it samle wurk fan sawol Fedde Schurer as Obe Postma.
Skuorwoartel
Taksonomy
Neist de natuerlike soarten binne der foar yn 'e tún in oantal kweekte fariëteiten:
Helgolân
Geografy
It oerflak fan de folsleine gemeente Helgolân is 4,2 km². Dêrby hearre dielen fan de see en it havengebiet.
Frysk
Likernôch de helte fan de "Halûnders" prate noch Frysk, fan de oare helte binne de measte Nedersaksysktalich. It Nedersaksysk is op Helgolân net erkind, mar hat yn hiel Dútslân wol de status fan rykstaal.
Wynenerzjy
It eilân hat sa likernôch 100 arbeidsplakken foar minsken dy’t yn skiften fan 14 dagen op it eilân tahâlde. Der is wenromte foar de wurknimmers, dy’t faak fan de fêstewâl of fan bûten Dútslân komme, boud. It grutste hotel fan it eilân is gruttendiels oan wynenerzjyfirma’s ferhierd.
Sturtklok
thumb|right|Fryske Sturtklok thumb|right|Wizerplaat en oerwurk fan in Fryske sturtklok út 1861.
Op lytse skaal wurdt de sturtklok yn Fryslân noch altyd ambachtlik makke. Foaral op De Jouwer sitte noch ferskate klokmakkerijen.
Ernst Langhout
Ernst Langhout (Aldtsjerk, 16 maaie 1956) is in Fryske muzikant. Hy is folksmuzikant, mar makke yn it begjin fan de 80-er jierren in útstapke nei de New Wave mei de band The Visitor.
De gearwurking mei Big Tree yn kombinaasje mei de folkgroep The Hones leveret Ernst Langhout syn earste frysktalige cd "Nea Foar Altyd" op. De moaie Fryske bewurking fan Dylan's "All Along The Watchtower" falt dêrop op. Yn 1997 ferskynt Langhout syn twadde frysktalige cd, "Frysk & Frij".
Hjerringboat
Oant de ôfsluting fan de Sudersee yn Wûnseradiel, Barradiel en It Bilt brûkt foar de hjerringfangst mei foar de kust steande fûken. De hjerringboat, trochstrings yn Berltsum boud, troch twa fiskers bemanne, waard foarútskood mei in boom. Der binne net folle hjerringboatsjes mear yn gebrûk (1958).
Empire State Building
Untwerp en bou
It gebrek oan hierders nei de iepening soarge der foar, dat it gebou it "Empty State Building" neamd waard. Yn 1951 waard it lykwols foar $34.000.000 ferkocht oan in groep, dy't laat waard troch Roger L. Stevens. Tagelyk kocht Prudential Financial it gebou, foar $17.000.000 mei erfpacht. Trije jier letter, yn 1954, waard it gebou foar $51.500.000 ferkocht oan in groep ûnder lieding fan Henry Crown.
Paul Boswijk
Paul Boswijk (Arnhim, 1959) is in byldzjend keunstner út Grins. Hy learde it ambachtlik skilderjen oan de Akademy Minerva yn de stêd Grins.
Empire State Building
De arsjitekt
Arsjitekteburo Shreve, Lamb & Harmon Associates ha de wolkeskraber ûntwurpen; se moasten dit yn koarte tiid dwaan omdat de druk fan John Raskob tige heech wie. Yn deselde perioade hat it arsjitekteburo noch oare gebouwen ûntwurpen, de measte wienen wolkekliuwers mei deselde styl as it Empire State Building, wat ynhâldt dat de ramen allegear rjocht ûnder elkoar sitte en smel binne, der hichteferskil is binnen it gebou (de sydkanten binne tuorkes dy't ôfnimme) en der oan de bûtenkant in soad sânkleurige stien tapast wurdt.
Hans Lolkema
Hans Lolkema (Sleat?, 1971) is in krêfstsporter út Sleat. Hat in lingte fan 1.92 meter en waacht 126 kilo. Waard yn 2003, 2005 en 2007 Sterkste Man fan Fryslân
Bloomsbury (Londen)
thumb|250px|Guonts fan de Bloomsburygroep: l. nei rj.: Lady [[Ottoline Morrell, Mrs. Aldous Huxley, Lytton Strachey, Duncan Grant en Vanessa Bell.]]
Tees
Yn de 19e iuw is de rivier diels kanalisearre.
Bad Kreuznach (Verbandsgemeinde)
Under de ferbânsgemeente falle 13 selsstannige Ortsgemeinden. Histoarysk foelen njoggen fan dy plakken by de eartiidske provinsje Rheinhessen en fjouwer ûnder de Beierske Palts.
De ferbânsgemeente bestiet út de folgjende plakken
Fort Hinderdam
thumb|250px|Fort by Hinderdam Fort Hinderdam (ek Fort by Hinderdam) is in earder Nederlânsk fort dat diel útmakke fan de ferskillende wetterlinys. It leit op de grins fan Utert en Noard-Hollân, yn de Noard-Hollânske gemeente Wijdemeren, op in eilantsje midden yn de fecht. Ten noarden leit Weesp. Ten noardeasten, oan de Fecht leit it Fort by Uitermeer
Garminge
Yn 1851-1855 wurdt it Balingerfjild súdeastlik fan Balinge (ek) oantsjutten as it Garminger- en Balingerfjild. Boarnen fermelde: Gharminge en Gherminge (1362) en to Grimminge (1381-1383). De betsjutting is: 'by de lju fan de persoan Garm, Germ of Gharen (de moedige)'.
Mei Balinge, Mantinge en Bruntinge is Garminge in satellytdelsetting fan Westerbork; it gebiet wurdt pleatslik 'Broekstreek' neamd.
Johanneke Liemburg
Persoanlik
Se is troud mei Pieter de Groot en mem fan twa bern. Yn 2010 ferskynde fan 'e hân fan Liemburg de biografy Fedde Schurer (1898-1968): Biografie van een Friese Koerier.
The Lone Ranger (film út 2013)
Plot
By in spektakulêr gefjocht op it dak fan en yn 'e beide treinen rêdt Reid Rebecca, dy't him earst in terwinkel ferkeapet om him dêrnei hertstochtlik te tútsjen. Cavendish en Fuller komme om as in ûntspoarde wagon raamd wurdt troch ien fan 'e lokomotiven. Tonto jout Cole syn bûshorloazje werom en lit him mei in lokomotyf mei in stikmannich mei sulvererts laden frachtwagons derefteroan fan 'e opblaasde spoarbrêge ride. De hiele brot stoart yn 'e rivier fier yn 'e djipte, dêr't Cole ûnder wetter bedobbe wurdt ûnder syn sulver en ferdrinkt.
Neitiid wurdt Reid as in held ynhelle yn Colby, dêr't er no de bynamme fan 'e Lone Ranger ("Ienlike Ranger") krigen hat. In mankepoatsjende Habberman, dy't no de Transcontinental Railroad Company wer stevich yn 'e hân hat, beleannet him mei in gouden bûshorloazje (dat Tonto lykwols al út it doaske stellen hat) en flústeret him ta dat er wol in plysjeman brûke kin dy't syn bedriuw goedgeunstich tagedien is. Reid stegeret dat oanbod fan korrupsje lykwols ôf en riidt fuort mei Tonto, oan wa't er fertelt dat er besletten hat it wite geasthynder "Silver" te neamen.
Opnamen
De produksje hie te krijen mei ferskate tsjinslaggen, wêrûnder tsjinwierjende waarsomstannichheden, natoerbrannen, in útbraak fan 'e wetterpokken en de dea fan crewlid Michael Andrew Bridger op 21 septimber 2021. Dyselde wie in wetterfeiligensekspêr, dy't omkaam by in ûngelok yn in grutte wettertank.
Untfangst
Yn it Feriene Keninkryk wie de ûntfangst in stik positiver. Angie Errigo fan it tydskrift Empire parte The Lone Ranger 4 fan 5 stjerren ta en bewûndere it "echte ferhalefertellen" fan 'e film, dat se omskreau as "goed trochtocht en prachtich, soms idioat, útfierd, mei sa'n opwining, humor en wille dat jo je wer sân jier âld fiele." Yn 'e krante The Daily Telegraph joech Robbie Collin de film 3 fan 5 stjerren. Hy skreau: "[Regisseur] Verbinski lit hjir mear ambysje sjen as dat der die yn Pirates of the Caribbean."
Texas Rangers
Skiednis
Yn 'e ûnôfhinklike Republyk Teksas, dy't troch de oerwinning fan 'e Teksanen op Meksiko ûntstie, waard troch presidint Mirabeau B. Lamar yn 1837 in kloft fan 56 Rangers útstjoerd om 'e Sjeroky en de Komantsjen te befjochtsjen, foar in diel út wraak foar de stipe dy't dy Yndiaanske folken yn 'e Cordovarebûlje oan 'e Meksikanen jûn hiene. Yn 'e Slach by Stone Houses kamen tsien Texas Rangers yn 'e striid te sneuveljen. Ek neitiid wiene de Rangers nau behelle yn 'e striid tsjin 'e Yndianen en dy harren ferdriuwing út Teksas. Nei de Anneksaasje fan Teksas troch de Feriene Steaten, yn 1845, briek as gefolch dêrfan de Meksikaansk-Amerikaanske Oarloch (1846-1848) út, wêrby't de Texas Rangers in rol fan betsjutting spilen yn ferskate fjildslaggen.
Moolje
Skiednis
It spylboerd is oantroffen yn in dakplaat fan in Timpel yn Kurna yn Egypte dy't ± 1400 jier foar Kristus boud waard. Ek by opgravingen yn Troaje waard it diagram fûn en yn Ierlân yn it greefskip Wicklow is in gravuere yn in út de brûnstiid ôfkomstige stien fûn. Dizze waard nei alle gedachten troch hannelslju út Grikelân en Foenysje nei Noard-Europa brocht. Iuwen letter brûkten ek de Wytsingen itselde spylboerd-diagram. Yn in 9e-iuwsk skipsgrêf (Gokstadskip) dat om 1900 fûn waard yn Noarwegen, is in molespul-boerd oantroffen.
Protestantske tsjerke (Muntendam)
De Protestantske tsjerke is de eardere herfoarme tsjerke en tsjintwurdige PKN-tsjerke yn Muntendam. Fanwegen it oargel is de tsjerke sûnt 1973 in ryksmonumint.
Ernst fan Donia
Ernst fan Donia († 1634) wie de twadde soan fan Keimpe fan Donia.
Betuwerûte
De rûte hat as doel de Rotterdamske haven oer it spoar te ferbinen mei it Ruhrgebiet. De bou fan de Betuwerûte is úteinset yn 1997 en duorre tsien jier. De bou oan it Dútske ferlingde fan de frachtrûte, it saneamde Tredde Spoar, dat neffens de oarspronklike planning yn 2003 klear wêze moatten hie, begûn yn april 2016. De oplevering wie earst pland foar ein 2022, mar waard yn 2019 ferskood nei 2026. In part fan de frachttreinen oer de Betuwerûte wurdt oant dan omlaat fia ûnder oare de Brabânrûte en de Iselrûte (Twinteline).
Trajekt
De Betuwerûte rint fan de Maasvlakte oer de opwurdearre, dûbelsporige en elektrifisearre havenspoarline nei it rangearterrein Kijfhoek foar in grut part parallel oan rykswei 15. Der is in nije tunnel, de Botlekspoartunnel, ûnder de Alde Maas boarre om de flessehals fan de âlde, inkelspoarige Botlekbrêge op te heffen. By Barendrecht is der in oerkaping fan 1,5 kilometer lingte boud (Kap fan Barendrecht) dy't ek de HSL-Súd, de frachtline Kijfhoek – IJsselmonde en de Steatsline I omfettet.
Kill Bill: Volume 1
Untfangst
Fan 'e filmkritisy krige Kill Bill: Volume 1 oer it algemien positive resinsjes. Sa joech Roger Ebert fan 'e Chicago Sun-Times de film 4 fan 4 stjerren. Hy skreau: "De film giet hielendal nearne oer, behalven oer de feardichheid en humor dêr't er mei makke is. Dat is eins mear as in bytsje briljant." Yn The New York Times fûn A.O. Scott Kill Bill: Volume 1 "fassinearjend, sels, frjemd genôch, skattich". Hy skreau fierders: "Tarantino is in ûnbedimbere útslover, dy't op domdryste wize syn formele feardichheden as goreograaf fan heechûntwikkele geweld toant, mar hy is ek in ûnbeskamme sinefyl, en de oprjochtens fan syn entûsjasme jout dit rommelige, ûngelikense spektakel in nuvere, koartseftige yntegriteit." Manohla Dargis neamde Kill Bill: Volume 1 yn 'e Los Angeles Times "in bloedtrochweakke falentynskaart oan films".
Duology
Om't Kill Bill te lang wie om as ien film útbrocht te wurden, makke regisseur Quentin Tarantino der in duology fan, wêrfan't de beide dielen jier oan jier ferskynden. Kill Bill: Volume 1 waard sadwaande yn 2004 folge troch Kill Bill: Volume 2, wêryn't it ferhaal fierder giet op it punt dêr't it oan 'e ein fan Kill Bill: Volume 1 ophâldt. De beide films waarden as ien produksje makke, dus mei deselde cast en crew.
Tbilisi
Befolking
De grutste minderheid yn Tbilisi binne de 200.000 Armeenjers. Rûchwei de helte dêrfan binne ferdreaun út Abgaazje. Ek wenje der Russen, Osseten en Azery. De joadske minderheid skynt al mear as 2000 jier yn Georgje te wenjen. Ek binne der Koerdyske en Turkske mienskippen te finen.
Timmy Turner
Timmy is in lyts jonkje fan tsien jier mei in rôze petsje en hazzetosken. Syn âlden jouwe him net folle omtinken en syn oppas Vicky lit him in soad ferfelende putsjes dwaan, mar gelokkich hat er op syn keamer in fiskkom mei twa goudfisken, dy't - sûnder dat immen oars it wit - syn feeënpeetâlden binne, dy't hast al syn winsken ferfolje kinne. Timmy is temûk fereale op Trixie Tang, in famke dat allinnich falt op jonges dy't ryk en populêr binne. Timmy syn bêste freonen binne syn klassegenoaten Chester Mc Badbat en AJ. Hoewol't er goed meikomme kin, hat er it mier oan learen en hellet er allinnich ûnfoldwaandes. Timmy docht geregeldei winsken út eigenbelang, mar is altiten ree om te helpen om syn fouten goed te meitsjen, yn it gefal dat in winsk ferkeard beteard. At ien him freget hoe't er oan beskaat guod komt dy't er winske hat, is syn beskie steefêst "Ynternet".
Balinge
Balinge en Garminge en it súdwestlik derfan lizzende Mantinge binne satellytdelsettings fan(út) Westerbork. It gea wurdt pleatslik Broekstreek neamd. Skimpnamme foar de ynwenners: Stalpaolen, stive, houtene, net bot ploaibere lju.
City Slicker
"City Slicker", "City Slickers", "The City Slicker" of "The City Slickers" hat yn de Wikipedy ferskate betsjuttings:
Nicolaus Copernicus
Dea
Foar de yngang fan it kastiel fan Olsztyn stiet in brûnzen stânbyld fan Copernicus.
Plasse
thumb|300px|Minsklike plasse thumb|3D-ôfbyld fan de plasse
Pest
thumb|right|300px|De pestbaktearje De pest is in goarre dy’t fan de 14e oant de 19e iuw yn Jeropa faak, by flagen epidemysk en sels pandemysk, foarkaam en grutte oantallen slachtoffers makke. De wichtichste foarm fan de pest binne de bûlpest en de longpest. Tusken 1347 en 1351 is om-ende-by in tredde part fan de Jeropeesje befolking ferstoarn oan de Swarte Dea, dat wienen doe inkele tsientallen miljoenen.
Skiednis
Der wurdt tocht dat de oarsprong fan de sykte yn Mongoalje leit. It is wis dat de earste syktegefallen yn Aazje lizze. Yn Jeropa waard de pest foar it earst fûn yn Itaalje, dêrnei ferspriede de sykte him mei de klok mei: Frankryk, Spanje, Ingelân yn 1438, Dútslân, Noarwegen yn 1349, en as lêste Ruslân rûn1351.
Resistinsje
Molkefamkes wienen net fetber foar de pest. Edward Jenner observearre dizze famkes en konkludearre dat se ymmún wienen trochdat se al earder in myldere fariant fan kowepokken hân hienen. In eksperimint op in noch sûne jonge befêstige dizze hypoteze en sa is it earste faksin ûntstien.
Dyksterbuorren
By de buorskip stiet mûne De Iendracht.
Frijfammefeest
In frijfammefeest is in feest dat troch freondinnen en/of froulike famyljeleden foar in frou holden wurdt koart foar't hja trouwe sil. Sa'n barren is bedoeld om ôfskie te nimmen fan har eardere libben as frijfaam, dat yn dizze kontekst ôfset wurdt tsjin it houlik. Foar de oansteande brêgeman wurdt troch syn freonen en/of bruorren in soartgelikens feest holden, it frijfeintefeest. Oars as sokke frijfeintefeesten, dy't in skiednis hawwe dy't weromgiet oant djip yn 'e Aldheid, waarden de earste frijfammefeesten ynsafier bekend oan 'e ein fan 'e njoggentjinde iuw holden.
Sontbrêge
Ferkear
De E20 rint oer de brêge. Foar de Sontferbining jildt in tolplicht. In inkele reis oer dizze ferbining kostet mei in auto sawat € 35 (2004). Fan grutte ferkearsdrokte is dan meastenttids ek gjin sprake: der ride sa'n 11800 voertuigen per dei oer (4,3 miljoen reauwen yn 2004). Dêrby spilet mei dat de boatferbining Helsingør-Helsingborg dy't wat noardliker leit goedkeaper is en dat it rydtidenbeslút fan de JU ôftwinget dat beropsmjittige sjauffeurs op fêste tiden rêste moatte.
Henrik Ibsen
Jonkheid
Henrik Ibsen waard yn 1828 berne yn in begoedige fermidden yn it havenstedsje Skien, yn 'e Telemark, as de soan fan 'e keapman Knud Ibsen (1797-1877) en dy syn frou Marichen Altenburg (1799-1869). Syn beide pakes wiene keapman en seekaptein, krekt as syn oerpakes foar harren. Ibsen wie fan mingd Noarsk-Deensk-Dútsk etnysk komôf, mei hiel yn 'e fierte noch in dripke Skotsk bloed dertrochhinne. Om't de foaroansteande famyljes yn Skien in kliber foarmen dy't oates en toates yn himsels omtroude, wiene Ibsen syn heit en mem troch in tizeboel oan famyljerelaasjes praktysk neef en nicht. (Mei't sokke relaasjes doedestiden noch as in ynsestueus sjoen waarden, wie dat in gegeven dat de toanielskriuwer yn Ibsen fassinearre, en sadwaande ferwurke er letter ynsest yn ferskaten fan syn stikken, wêrûnder Rosmersholm.)
Alddjip (Poppenhuzen)
It Alddjip is in feart yn 'e gemeente Opsterlân. Dit wetter ferbynt it Sulverkanaal mei De Boarn bylâns de Beetsterdyk.
Aletta Jacobs
Nei spesjale tastimming fan minister J.R.Thorbecke skreau sy har op 20 april 1871 yn by Ryksuniversiteit Grins oan 'e fakulteit Genêskunde. Har dokterseksamen die se yn 1878 yn Utert en se promovearre op 8 maart 1879 yn Grins.
Omgong fan Frankryk 1924
De 18e edysje fan de Omgong fan Frankryk waard hâlden fan 22 juny oant en mei 20 july 1924.
Waringsleat
De Waringsleat is in feart yn de gemeente Ljouwert dy't fan Wergea yn súdeastlike rjochting rint.
Aggie van der Meer
Skriuwen
Pedofily is ien fan de tema's yn de Lytse roman fan Jon Fels, in tema dat yn de Fryske literatuer noch net earder oan 'e oarder wie. De styl fan Aggie van der Meer is tagelyk poëtysk, koart en ta de kearn. Har taalgebrûk is ryk; se skept metafoaren en bylden dy't ferwize nei de bibel, nei oare boeken, nei de natoer en nei de klassiken. Ek yn har ferhaleroman 'Untdekking fan 'e wrâld' jout se har fyzje op it libben en har wrâld middels anekdoates, aforismen, ûnderfinings en petearen yn deselde koarte, poëtyske styl as har foarige boeken. Taalgebrûk, styl en it appellearjen oan kennis fan skiednis, bibel en literatuer, meitsje de poëzy fan Aggie van der Meer net maklik tagonklik. Wat de ynhâld fan har wurk oanbelanget, lit Van der Meer in wrâld sjen dy't te lijen hat fan it stribjen nei macht en it egoïsme fan de minske.
Seilbokse
In seilbokse is in broek fan seildoek dy't eardtiids droegen waard troch boeren en fiskers by smoarch wurk.